Paterna tindrà el seu propi Museu Faller
22/02/2023

# Paterna tindrà el seu propi Museu Faller

[![Paterna tindrà el seu propi Museu Faller](/images/noticias/2023/2/8666/8666_lg.jpg)](/images/noticias/2023/2/8666/8666_lg.jpg)

22.02.2023

*   En finalitzar la celebració de les Falles 2023, es crearà un equip de treball per a començar a dissenyar aquest nou espai de la història fallera paternera
*   L'Alcalde de Paterna, Juan Antonio Sagredo, ha explicat que “la família fallera de Paterna, a causa de la seua història, tradició, esforç i passió, es mereix comptar amb aquest espai propi, obert al públic, en el qual es puga conéixer més sobre l'important llegat d'aquesta part tan representativa del nostre municipi, que constitueixen les Falles”

La ciutat de Paterna comptarà amb el seu propi Museu Faller per a promocionar, divulgar i posar en valor les Falles del municipi.

Així ho ha anunciat l'Alcalde de Paterna, Juan Antonio Sagredo, que ha explicat que “la família fallera de Paterna, a causa de la seua història, tradició, esforç i passió, es mereix comptar amb aquest espai propi, obert al públic, en el qual es puga conéixer més sobre l'important llegat d'aquesta part tan representativa del nostre municipi, que constitueixen les Falles”.

En finalitzar aquestes Falles, es crearà un equip de treball per a començar a dissenyar aquesta nou espai cultural, que albergarà la història fallera paternera.

Aquest Museu Faller recollirà la història de les Falles de Paterna des de l'etapa més antiga, amb la primera fundació de comissió fallera l'any 1943, passant per la fundació de la Junta Local Fallera en 1973, fins al dia de hui.

“El nou Museu també posarà en valor el rellevant paper de la Junta Local Fallera a Paterna, que enguany celebra el seu 50 aniversari, així com el de cadascuna de diferents comissions falleres de la ciutat”, ha detallat Sagredo.